google/wiki40b huggingface dataset:
Nummer sjuåførr

«Nummer sjuåførr» er et skillingstrykk skrevet av Magnus Brostrup Landstad (1876–1956).
Irish stew

Irish stew er en  tradisjonell irsk matrett. Matretten har blitt kjent over hele verden. Det benyttes lammekjøtt og forskjellige typer av grønnsaker. I enkelte oppskrifter er grønnsakene most.
Supermini

Beskrivelsens opprinnelse

Uttrykket «supermini» ble første gang benyttet omkring 1985. Det ble først benyttet av den innflytelsesrike organisasjonen Consumers Association, som benyttet det i sin årlige bilkjøpeguide i oktober samme år. Fordi dette var et nytt uttrykk ble det benyttet som en beskrivelse av det som hittil hadde vært kjent som små hatchbacker. Dette var en bil som var større enn en Mini, men mindre enn en typisk bil på den tiden. I guiden som benyttet uttrykket første gang omfattet uttrykket biler som Austin Metro, Volkswagen Polo og Ford Fiesta.
Örserum

Örserum er et tettsted i Jönköping kommune i Jönköpings län i Småland i Sverige. I 2010 hadde tettstedet 322 innbyggere.
Lingao

Lingao (kinesisk: 临高县; pinyin: Língāo Xiàn) er et fylke i øyprovinsen Hainan ved Kinas kyst mot Sørkinahavet. Fylket ligger nordvest på øya.
Området er kjent for grillet spegris fra Lingao, reker fra Jinqian, og ender fra Nanbao.
Befolkningen i 1999 var på 399 057 innbyggere.

Samferdsel

Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.
McMinnville

Historie

McMinnville ble grunnlagt i 1876 og fikk bystatus i 1882. I 1886 stemte innbyggere i fylket for å flytte fylkessetet i Yamhill County fra Lafayette til McMinnville.

Vin

McMinnville huser omtrent 200 vingårder og har siden 1990 hatt majoriteten av totalt antall vinbønder rundt byen. McMinnville kalles vinindustriens hovedstad i Oregon.

McMinnville Municipal Airport

McMinnville Municipal Airport er en offentlig flyplass 4.8 km sørøst for sentrum av McMinnville. Flyplassen har to asfaltrullebaner på ca. 1500m hver.

McMinnville UFO

McMinnville er godt kjent for noen fotografier en lokal bonde tok som ble publisert på forsiden av 9. juni 1950 utgaven av den lokale avisen «The News Register»". Bildene var av en UFO sett nesten en måned tidligere. 11. mai samme år ble bildene publisert i riksavisen "The Oregonian" og en måned senere var de på trykk i "LIFE" magazine. Bildene ble tatt av et McMinnville par, Mr. og Mrs. Paul Trent. Mrs. Trent var den første til å se objektet og kjente umiddelbart igjen den klassiske "flyvende tallerkenen" hun hentet umiddelbart sin mann som dro og hentet kamera og de tok flere bilder før den "flyvende tallerkenen" fløy av sted. En diskusjon har for en stund pågått i mellom UFO etterforskere, som mener fotografiene er unike og de beste som noen gang er tatt av en UFO, og UFO skeptikere som på sin side mener fotografiene er falske. Begge sider har hyret fotoeksperter flere ganger for å gjøre en profesjonell analyse av fotografiene, men så langt har ingen av partene fått noen bevis. Trent parets bakgrunn ble også grundig sjekket, og til dags dato er det intet som tyder på at de skulle stått bak noen forfalskning. Alt dette har nå blitt til en årlig "UFO Festival" som holdes i McMinnville hvert år, og er det største lignende arrangementet i hele den Pacific Northwest, og den nummer to største i landet etter Roswell i New Mexico.

Turkey Rama

Turkey Rama er en tredagers festival som holdes downtown McMinnville årlig. Den feirer den lange tradisjonen for å grille kalkun. Grillingen ble startet i 1938 av kalkunbønder i Yamhill County.
Påskedag

Påskedag, også kalt første påskedag, er en helligdag som i kristen tradisjon feires til minne om Kristi oppstandelse. 
Tidspunktet for påskedagen i den gregorianske kalenderen blir beregnet etter påskeformelen. Den faller på søndag 1. april i 2018, 21. april i 2019 og 12. april i 2020.
I Norge definerer lov om helligdager og helligdagsfred § 2 bokstav e første påskedag som første søndag etter første sykliske fullmåne som inntreffer på eller etter 21. mars. Dermed vil første påskedag alltid måtte ligge i tidsrommet 22. mars – 25. april. I 1818 falt og i 2285 faller første påskedag på første mulige dato (22. mars). I 1886 og 1943 falt og i 2038 faller den på siste mulige dato (25. april). Andre påskedag er første mandag etter første påskedag.
Påskedagen innleder for øvrig påskeuken, det vil si uken etter fastetiden, altså frem til første søndag etter påske, og ikke, som mange sier, uken mellom palmesøndag og første påskedag. For kirken er påsken den viktigste høytiden.

Liturgi

Feiringen av påskedagen starter i mange kirkesamfunn med påskevigilien sent på påskeaften. Opprinnelig våket man hele natten, men i moderne tid er dette sjeldent. 
Påskedagen er den første dagen i en oktav. De påfølgende dager frem til neste søndag har derfor, liturgisk sett, samme status som søndager.

Skikker

Påskedagen markerer også slutten på fastetiden, og dette markeres av mange med et stort påskemåltid. Lam er spesielt vanlig.
I mange land får barn påskeegg på påskedagen eller på påskeaften, som faller på lørdagen før. Skikkene omkring dette varierer; i noen land får man papp- eller plastegg fylt med godteri, mens i andre land «gjemmer påskeharen» sjokoladeegg som barna leter etter.
Prosteeksamen

Prosteeksamen var en ordning, mer enn en formell grad, bestemt under den første norske skoleloven av 1739. Der ble det bestemt at en det skulle foretas en formell høring ved prosten før vedkommende kunne blir lærer. Det var altså ikke en eksamen for å bli prost, men en eksamen med prosten som sensor.
Lyckliga gatan

Handling

Serien handlet om en gate med mange merkelige personligheter og utallige absurde hendelser. Episodene var satt sammen av mange små klipp fra ulike hendelser i gata, men serien hadde likevel en rød tråd. Det var de mystiske seriemordene, som viste seg å være begått av en liten pike i desperat jakt etter godteri.
Rustgumplerke

Utbredelse

Den forekommer i Benin, Burkina Faso, Den demokratiske republikken Kongo, Den sentralafrikanske republikk, Elfenbenskysten, Ghana, Guinea, Kamerun, Liberia, Mali, Niger, Nigeria, Sierra Leone, Sudan, Sør-Sudan, Tsjad, Togo, Uganda.
Xinjiekou (Nanjing)

Xinjiekou er det viktigste moderne forretningsstrøket i Nanjing i provinsen Jiangsu i Folkerepublikken Kina. Det har foruten et stort antall forretningsbygg også mange shoppingsentra, og et utviklet natteliv.
Furunkulose (hund)

Symptomer

Det vanligste symptomet er byller i huden og underhuden som inneholder puss. Dette forårsaker som regel kløe, noe man kan se gjennom at hunden slikker seg unormalt mye. Av og til sprekker byllene opp slik at pusset kommer ut. Byllene kan opptre overalt på kroppen, men oftest på potene mellom tærne, i hoderegionen eller nedover på beina. De fleste hunder er ikke allment påkjent, men i alvorlige tilfeller kan hunden ha smerter når den beveger seg.
William H. Crawford

Biografi

Crawford startet sin karriere som lærer og bonde før han i 1799 innledet din karriere som advokat i Lexington i Georgia. Han var medlem av USAs senat fra Georgia i perioden mellom 1807 til 1813 og mot slutten i sin tid i senatet var han president pro tempore, som fungerer som senatets ordfører de gangene landets visepresident er fraværende. Visepresidenten George Clinton døde i 1812, og på den tiden ble det ikke utnevnt noen ny visepresident i midten av mandatperioden, noe som innebar at Crwaford ble senatets ordfører på heltid frem til 1813.
Han ble USAs minister til Frankrike og dets første franske keiserdømme i 1813 og tjenestegjorde i Paris frem til slutten på den britisk-amerikanske krigen i 1815. Da han kom tilbake til USA i samme år ble han utnevnt til landets neste krigsminister av president James Madison. Crawford var en tiltenkt demokratisk-republikansk kandidat til presidentvalget i 1816 men viste ingen interesse av å stille. I 1816 ble han utnevnt til finansminister av Madison, et embete han tjenestegjorde i gjennom resten av Madisons mandatperiode og i begge mandatperiodene til James Monroe.
Det så tidlig ut som om Crawford hadde fordelaktige sjanser for å stille som kandidat til presidentvalget i 1824, men ett år før valget ble han rammet av et hjerneslag, noe som også gikk utover hans kampanje. Demokrat-republikanerne ble splittet i presidentvalget, og en gruppering nominerte Crawford til presidentkandidat. Han ble bare nummer tre i valget bak John Quincy Adams og Andrew Jackson til tross for at hans helse hadde blitt bedre og både Thomas Jefferson og James Madison støtten han. Den nyvalgte presidenten John Quincy Adams forespurte Crawford om han ville fortsette som finansminister, men takket nei og dro tilbake til Georgie hvor han ble utnevnt til dommer i delstatens høyeste domstol. 
William Harris Crawford døde som dommer den 15. september 1834 i Crawford. Hans fetter George W. Crawford tjenestegjorde også som landets krigsminister i perioden 1849 til 1850 under president Zachary Taylor.
Cyardium

Utseende

Middelsstore, sylindriske, matt gråbrunlige trebukker. Oversiden er kraftig punktert. Antennene er kortere enn kroppen. Pronotum har rundede sider uten tenner. Dekkvingene er jevnbrede.

Levevis

Disse billene har larver som lever i død ved.

Utbredelse

Slekten er utbredt fra Vest-Malaysia i vest til Java i øst.
Rissa videregående skole

Skolens Historie

Skolen ble opprettet i Rissa i 1977. I hovedsak var yrkesrettede utdanninger som for eksempel: Teknikk og industriell produksjon, og Bygg- og anleggsteknikk representert. Da skolen flyttet til et tilrettelagt bygg like ved Rissa kommunes administrasjonsbygg kom også Studiespesialisering og Helse- og sosialfag I 1993 sto et nytt skolebygg ferdig for innflytting. Siden da har skolen vært her.

Administrasjon

Skolens administrasjon består av rektor Arild Ofstad, assisterende rektor Åshild Elvebakken, Fagleder er Erik Jakobsen. leder for Rissa Ressurssenter er Ketil Tokstad.
Rådgiveren er Tor Johansen.

Samarbeidende bedrifter

Elevene på denne skolen har et tett samarbeid med lokale bedrifter. På alle yrkesfaglige studieretninger er elevene 6-8 uker ute i praksis i lokale bedrifter.
NM i mangekamp 2010

NM i mangekamp 2010 var en del av NM i friidrett 2010, og ble arrangert som et eget mesterskap i Trondheim, 11. og 12. september 2010.
Det ble konkurrert i tikamp for menn og sjukamp for kvinner.
The Carrie Diaries

Handling

Carrie Bradshaw (Anna Sophia Robb) går på High School i en liten by utenfor New York. Hun får en lærlingjobb i farens advokatfirma. Dette er hennes første møte med bylivet. Hun møter fashionistaen Larissa (Freema Agyeman), som beundrer vesken hennes.
The Carrie Diaries inneholder også et komplisert kjærlighetsdrama. Sebastian Kydd (Austin Butler) kommer inn i livet til Carrie, og de innleder et omskiftelig forhold. Carrie møter en rekke problemer, men hun er viljesterk, og klarer å rette opp de fleste av dem.
Jardin des serres d'Auteuil

Jardin des serres d'Auteuil er en botanisk hage i 16. arrondissement i Paris. Den ble planlagt av Jean-Camille Formigé, og konstruert 1895–1898. Den var opprinnelig ni hektar stor, men ble redusert til syv hektar i 1968.
Høyt henger vi

Handling

Etter en ukes tur på fjellet returnerer Fleksnes og Modern til sivilisasjonen. Tilbakekomsten skjer med gondol sammen med noen utenlandske turister. Plutselig går strømmen og gondolen stopper. Episoden minner om episoden I heisen fra 1972.
Nobuaki Yanagida

Karriere

Nobuaki Yanagida startet sin profesjonelle karriere i Fujitsu i 1993. Han har også spilt for Mito HollyHock.
Han har tidligere vært trener for Oita Trinita.
Ozumba

Ozumba er en landsby og en kommune i delstaten México i Mexico. Den ligger rundt 70 km sørøst for Mexico by, ved foten av Popocatépetl. Landsbyen hadde 15 717 innbyggere i 2005, mens hele kommunen hadde 24 055. Den befinner seg på en høyde av 2 340 meter over havet.
Navnet Ozumba kommer fra nahuatl Oztompan og betyr «Hulestedet».
Marcus Bakke

Karriere

Bakke startet sin karriere i Bærum. Han ble hentet som 19-åring til Brann i 2000, hvor han spilte i sesongene 2000 og 2001. Han spilte igjen for Bærum sensongen 2005, og fulgte Arild Stavrum til Molde i sesongene 2006 og 2007. Han spilte for Bærum 2007–11, og for Lommedalen i 2012.
Forsvarets vinterskole

Historie

FVS ble opprettet da Skyte- og vinterskolen for infanteriet (SVI) ble lagt ned. SVI ble opprettet i 1861, og ble etterhvert et nasjonalt og internasjonalt senter for blant annet vinterkompetanse.
I dag er skolen en del av Hærens våpenskole (tidl. TRADOK)
Molde kulturskole

Molde kulturskole (tidligere Molde musikkskole, etablert 1969) er en institusjon underlagt Molde kommune som driver undervisning innen ulike kunstretninger som musikk, dans, teater, billedkunst, film og litteratur. Skolen har base i Gjestestova-bygget i Molde sentrum og samarbeider med Molde videregående skole om driften av studieretningen musikk, dans og drama, populært kalt Musikklinja. Kulturskolen ble etablert i sin nåværende form gjennom vedtak i Molde kommunestyre 28. november 2002.
Spraglet bjellevikler

Utseende

En middelsstor til stor (vingespenn 15-23 millimeter), rødbrun vikler. Den er jevntover mer kontrastrikt tegnet enn de andre Archips-artene, og forvingen har ikke noe nettmønster over den lysbrune grunnfargen. Forvingen er bred og omtrent rektangulær, med markert, rettvinklet, men ikke noe særlig utstikkende, forhjørne. Grunnfargen er gulbrun til rødbrun. Ved roten er det en skrå, stavformet, mørk flekk, midt i vingen et skrått, bredt, rødbrunt tverrbånd som er mer enn dobbelt så bredt ved bakkanten som ved framkanten, nær vingespissen en kileformet, mørkbrun flekk som når nesten bak til bakkanten, og i vingespissen en liten, trekantet, svart flekk. Bakvingen er lyst gråbrun.

Levevis

Denne arten lever i løvskog og hager, og larvene kan leve på mange ulike løvtrær og busker, der de spinner sammen blader. De voksne sommerfuglene flyr fra rett før solnedgang og utover natten i juli-august.

Utbredelse

Arten er utbredt over det meste av Europa, og i det nordlige Asia. I Norge er den utbredt i Sør-Norge.
Syv Muntre

Syv Muntre (1942–44) var en norsk jazzgruppe fra Oslo som gjorde flere innspillinger under den andre verdenskrig.
Den bestod av av Finn Westbye gitar, Fred Lange-Nielsen bass, Bjarne Nerem/Arvid Gram Paulsen saksofon, Arild Iversen fiolin, Harald Ottho trommer og Carsten Klouman piano.
De var et «all-star studioband» som spilte inn sin mest berømte Sigarettstomp om å stompe røyken i 1942, komponert av Westbye/Alf Malm/Juul Hansen, samt Robert Normann's Bob's vuggesang/Opus 7 (1943).  Deres musikk er å finne på Jazz in Norway 1940-50 Sigarettstomp, vol. 2 (Herman Records, 2001).
Tom Reidar Haraldsen

Karriere

Haraldsen startet sin karriere i den lokale klubben Hånes. Etter to A-lagskamper for Start, flyttet Haraldsen i 2002 til Oslo og signerte for Oslo Øst (nå Manglerud Star) der han scoret 15 mål på 30 kamper.
I 2003 skrev Haraldsen under for Moss hvor han spilte 96 kamper, før han i 2006 flyttet til Danmark for å spille for den danske klubben Viborg. Haraldsen fikk kun tre kamper for klubben, og signerte i februar 2008 én toårskontrakt med Sandnes Ulf.
I 2009 ble han klar for Bryne, men etter at kontrakten gikk ut etter sesongen reiste Haraldsen tilbake til Danmark. Året etter kom Haraldsen allikevel gratis tilbake til gamleklubben Moss, men spilte kun én kamp som innbytter.

Privatliv

Han er bror av tidligere Start-stopper Knut Henry Haraldsen og giftet seg sommeren 2007 med landslagskeeper i håndball Katrine Lunde. Etter fem års ekteskap tok paret i 2012 ut separasjon.
12. mars 2015 fikk Haraldsen påvist testikkelkreft.
Dave Shea

Dave Shea er en amerikansk webdesigner som er velkjent i miljøet for standardbasert design. Han er opphavsmannen til CSS Zen Garden, og publiserer sin egen blogg, Mezzoblue. Shea driver også sitt eget webdesignstudio,  Bright Creative, og er en aktiv deltaker og bidragsyter til Web Standards Project.

Utgivelser

Sammen med andre skribenter, gav Shea ut boken The Zen of CSS Design. Han har også bidratt til A List Apart, Digital Web Magazine, APress, og DMXZone. Arbeidene hans har blitt framvist i mange magasiner, bøker og nettsteder.
Cape Cod Potato Chips

Cape Cod Potato Chips er et amerikansk potetgull-merke, etablert 4. juli 1980. Selges i deler av USA, Canada, Storbritannia og Spania.
Perstorp

Perstorp er et tettsted i Skåne län i landskapet Skåne i Sverige. Det er Perstorp kommunes administrasjonssenter. I 2010 hadde tettstedet 5 665 innbyggere.
Tarragona Power gasskraftverk

Tarragona Power gasskraftverk er et gasskraftverk i Tarragona, Catalonia i Spania. Det har en installert produksjonskapasitet på 400 MW, fordelt på 1+1 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 1999 og stod ferdig i 2004. Brenselkilden er naturgass.
De totale CO2-utslippene i 2008 var ca. 687 950 tonn, utslippskvoten var samme år 557 200 tonn.
Salomos ordspråk

Salomos ordspråk (hebraisk: משלי – Míšlê (Šĕlōmô), «Ordspråk (fra Salomo)») er en av visdomsbøkene i Den hebraiske Bibelen og Det gamle testamentet. Da boken ble oversatt til gresk og latin, fikk tittelen ulike former: i greske Septuaginta ble det Παροιμίαι, Paroimiai («Ordspråkene»); i den latinske bibelen Vulgata ble tittelen Proverbia.
Boka samler israelittenes fond av folkelige visdom. I boken oppføres Salomo, Agur og Lemuel som forfattere. Samlingen har neppe noen direkte tilknytning til kong Salomo, men han kan ha vært en velynder av slik dikting. Den inneholder vektige uttalelser av forskjellig art, også flere moralske oppfordringer og advarsler. Innimellom kommer visdomstaler og visdomsord, og hele boken slutter med «Diktet om den gode hustru». Dette diktet er akrostisk, som en poetisk lek, hvor det er delt inn i korte avsnitt som hver begynner på én av bokstavene i det hebraiske alfabetet.
Ordspråkene er ikke kun en antologi, men en «samling av samlinger» knyttet til et livsmønster som varte i mer enn et millennium. Den er et eksempel på bibelsk visdom og stiller spørsmål om verdier, moralsk oppførsel, meningen med livet og riktig oppførsel. Det gjentatte tema er «frykten for Gud (i betydningen underkaste seg Guds vilje) er begynnelsen på visdom». Visdom lovprises for hennes rolle i skapelsen; Gud ervervet seg henne framfor alt annet, og gjennom henne befalte han kaos; og siden mennesker har liv og velstand ved å tilpasse seg skapelsens orden, å søke visdom  er det vesentlige og målet for religiøst liv.
Sakprosa

Sakprosa er i hverdagslig språkbruk alle tekster som ikke er skjønnlitteratur – alle de tekstene i samfunnet som ikke uten videre kan kalles romaner, noveller, dramatikk eller lyrikk. Sakprosa kan også kalles faglitteratur.  Sakprosa som har som mål å være til praktisk hjelp omtales ofte som brukslitteratur. 
Det norske Kulturrådets innkjøpsordning for sakprosa har benytter følgende definisjon av sakprosa: «litterære tekster som adressaten har grunn til å oppfatte som direkte ytringer om virkeligheten, skrevet i en essayistisk, fortellende, resonnerende, opplysende eller argumenterende form, av én eller flere forfattere og for et allment publikum»
Skillet mellom sakprosa og skjønnlitteratur er først og fremst bestemt av forholdet mellom teksten og en ikke-tekstlig (bevissthetsmessig, sosial og naturlig) virkelighet. Hva som forventes av leserne av sakprosatekstene at det som blir hevdet om virkeligheten i dem, er sant eller i hvert fall sannsynlig på det tidspunktet teksten ble til. Sakprosatekster er ikke fiksjoner eller fri dikting. I sakprosatekster kan det vises til andre tekster (for eksempel juridiske), men da på en måte som er dekkende i forhold til teksten det vises til, den såkalte kilden. En bruksdefinisjon er at «en sakprosatekst er en tekst som adressaten, ut fra sine forventninger, oppfatter som direkte utsagn om virkeligheten. Forventningene skapes blant annet ut fra den sammenhengen teksten inngår i».

Historie og avgrensning

Grensene mellom skjønnlitteratur og sakprosa kan være vage og gjenstand for diskusjon i samfunnet. Tekster som vi normalt forstår som sakprosa, kan leses som skjønnlitteratur,  for eksempel kan en historiebok forvandles til skjønnlitteratur hvis det skrives “roman” på bokomslaget. På samme måte kan romaner av skjønnlitterære forfattere leses som politiske pamfletter. Begrepet sakprosa ble første gang tatt i bruk på svensk i Finland 1938, og er siden kommet i vanlig bruk i Norden, men i liten grad andre steder. Det finnes ikke noe tilsvarende begrep på engelsk, fransk eller tysk, noe som kan ha sammenheng med at det i etterkrigstidens Skandinavia ble bestemt at elevene i skolen skulle arbeide med tekster som verken var tradisjonell skjønnlitteratur eller fagtekster skrevet for fagfolk eller for å utdanne fagfolk. For å oversette «sakprosa» til engelsk kan ord som «non-fiction» og «subject-oriented prose» brukes. For Norge spesielt gjelder det forholdet at den norske staten gjennom sine støtteordninger for litteratur skiller ut sakprosaen som en egen kategori. Inntil 2005 var det bare tekster som ble forstått som «skjønnlitteratur» som ble omfattet av Norsk kulturråds ordninger for støtteinnkjøp til landets biblioteker.

Skandinavisk sakprosaforskning

De siste tiårene har studiet av sakprosa vokst fram som eget forskningsfelt i Norden. I Sverige og Norge har det foregått større forskningsprosjekter knyttet til sakprosa, hver med sine egne måter å definere på:
Størrelsesklasse

Størrelsesklasse (Mag) er en inndeling av astronomiske objekter etter hvor mye lys de sender ut.
For 2 500 år siden delte den greske astronomen Hipparkhos alle synlige stjerner i klasser fra 1–6 etter lysstyrke. De klareste stjernene kalte han «første størrelsesklasse», og inndelingen brukes fremdeles innen astronomien selv om det er blitt noe modernisert og kvantifisert.
Systemet for størrelsesklassene er bygd opp motsatt av hva man kanskje umiddelbart ville forvente. De klareste astronomiske objektene har de laveste størrelsesklassene og de svakeste har de høyeste.
Den moderne inndelingen av størrelsesklasser bygger på målinger av den lysmengden som kommer fra et astronomisk objekt, angitt på en logaritmisk skala:
m = m_0 - 2,5 log (F / F_0)
Odd Arild Viste

Politisk engasjement

Viste var i mange år aktiv i organisasjonen Internasjonale sosialister før han i 2006 meldte overgang til Rødt, året før organisasjonen ble med i Rødt. 
Han var sentral i støttearbeidet for Obiora som ble drept av en politimann i 2006. I 2007 gikk han ut og støttet offentliggjøringen av drapsmannen.
I Bergen har han jobbet aktiv mot Afghanistankrigen, mot Israels krigføring mot Gaza og vært talsperson for Folkeaksjonen oljefritt Lofoten, Vesterålen og Senja i Bergen.
I 2013 var han en av initiativtakerne til organisasjonen For de Papirløses Rettigheter Bergen som jobber for rettighetene til papirløse asylsøkere. I juni 2013 gikk han og partikollega Torstein Dahle til anmeldelse av justisminister Grete Faremo på grunn av utkastelsen av jordanske Neda Ibrahim og hennes familie. 
Han har i flere år vært tillitsvalgt i Utdanningsforbundet.
Bjerkreim Bilselskap

Bjerkreim Bilselskap er et av de eldste rutebilselskap i Norge. Selskapet holder til på Vikeså i Rogaland og ble startet i 1916, av Johan Vasbø. Det hadde dermed 100-årsjubileum i 2016. Virksomheten har bestått av både gods- og busstransport. Bjerkreim Bilselskap kjører i dag skoleruter i Bjerkreim, Gjesdal og Eigersund kommune for Vy Buss.